b'\n_START_ARTICLE_\nBandercom\n_START_SECTION_\nHistoria\n_START_PARAGRAPH_\n1990-luvun alussa liiketoiminnan ydin oli harrasteradiolaitteiden, kuten radioamat\xc3\xb6\xc3\xb6rilaitteiden ja LA-puhelimien myynti kuluttajille ja j\xc3\xa4lleenmyyjille. Liiketoiminta kasvoi 90-luvun puoliv\xc3\xa4liss\xc3\xa4 k\xc3\xa4sitt\xc3\xa4m\xc3\xa4\xc3\xa4n moniaaltovastaanottimet eli skannerit._NEWLINE_2000-luvulle tultaessa Bandercom laajentui edelleen myyden sek\xc3\xa4 ammatti- ett\xc3\xa4 harrastek\xc3\xa4ytt\xc3\xb6\xc3\xb6n soveltuvia radiolaitteita. Bandercom oli erikoistunut tarjoamaan laitteiden tehdasmalleista r\xc3\xa4\xc3\xa4t\xc3\xa4l\xc3\xb6ityj\xc3\xa4 tuotteita, kuten tuotteistettuja modifiointeja ja sulautettujen ohjelmistojen muokkauksia suosittuihin laitteisiin, kuten esimerkiksi Yupiteru MVT-9000MkII, joista Bandercom tuotteisti erityiset M2 ja M3 -versiot. 2000-luvulla yrityksen liiketoiminnan ydin siirtyi entist\xc3\xa4 enemm\xc3\xa4n laitekaupassa asiantuntijarooliin ja toisaalta tukkukauppaan. Bandercom on tunnettu erilaisista j\xc3\xa4rjestelm\xc3\xa4toimituksista, kuten VHF-laitteiden toimituksista mm. pelastuslaitoksille ja toisaalta vahvasta integraattoriroolista VIRVE-viranomaisverkon tuotteiden ja palveluiden parissa.\n_START_SECTION_\nLiiketoiminta nyky\xc3\xa4\xc3\xa4n\n_START_PARAGRAPH_\n2010-luvulla Bandercom Oy on toteuttanut digitaalisia radiopuhelinverkkoja, muun muassa Helsingin Musiikkitalon digitaalinen radiopuhelinverkko on yrityksen toteuttama. Yritys rakentaa ja suunnittelee erilaisia sis\xc3\xa4tilojen ja vaikeiden kohteiden sis\xc3\xa4peittoratkaisuja, joissa matkapuhelin- ja/tai VIRVE-toimivuutta laajennetaan tiloihin, miss\xc3\xa4 kyseiset verkot eiv\xc3\xa4t maanp\xc3\xa4\xc3\xa4llisen verkon avulla toimi. Vuonna 2011 Bandercom oli mukana ratkaisemassa HKL:n metrovarikon sis\xc3\xa4tilojen TETRA-j\xc3\xa4rjestelmien kuuluvuutta._NEWLINE_Maanalalaisissa tiloissa Bandercom on toteuttanut GPS-sis\xc3\xa4peittoratkaisuja, joissa GPS-signaali vied\xc3\xa4\xc3\xa4n saataville tarvittavaan paikkaan. J\xc3\xa4rjestelyll\xc3\xa4 tehd\xc3\xa4\xc3\xa4n mahdolliseksi mm. ajoneuvoissa k\xc3\xa4ytett\xc3\xa4vien navigaattoreiden GPS-signaalin saatavuus._NEWLINE_Bandercom on osallistunut alan seminaareihin, joissa sen ty\xc3\xb6tekij\xc3\xb6it\xc3\xa4 on ollut puhumassa sis\xc3\xa4tilojen monioperaattorij\xc3\xa4rjestelmist\xc3\xa4, miss\xc3\xa4 useat eri radiotaajuiset j\xc3\xa4rjestelm\xc3\xa4t voivat k\xc3\xa4ytt\xc3\xa4\xc3\xa4 yhteist\xc3\xa4 antenniverkkoa. Sis\xc3\xa4tilojen kuuluvuus on tullut entist\xc3\xa4 ajankohtaisemmaksi Pelastuslain VIRVE-pyk\xc3\xa4l\xc3\xa4n soveltamisen takia sek\xc3\xa4 uusien rakennusm\xc3\xa4\xc3\xa4r\xc3\xa4ysten, joilla t\xc3\xa4hd\xc3\xa4t\xc3\xa4\xc3\xa4n matalaenergiatalojen yleistymiseen. Matalaenergiatalojen eristemateriaalit vaimentavat maanp\xc3\xa4\xc3\xa4llisten verkkojen kuuluvuutta sis\xc3\xa4tiloissa._NEWLINE_Bandercom on Suomen Virveverkko Oy (Suomen Erillisverkot Oy:n tyt\xc3\xa4ryhti\xc3\xb6) kouluttama VIRVE-sis\xc3\xa4tilaratkaisuihin erikoistunut yritys.'